20. ΝΟΜΟΣ υπ’ αριθ. 2818 της 10/19 Απρ. 1954 Περί κατονομασίας εν τω Τελωνειακώ Δασμολογίω εισαγωγής των τεχνητών και συνθετικών υφαντικών ινών και των εξ αυτών ειδών. Άρθρ.1-3.(Επιφέρονται μεταβολαί εις το Τελων. Δασμολόγιον). Άρθρ.4.-(Καταργήθηκε από το εδάφ. 10 της παρ. Α άρθρ. 15 Νόμ. 1477/1984, ΦΕΚ Α΄ 144, κατωτ. σελ. 358,51, ο δε φόρος καταναλώσεως του άρθρου αυτού για προϊόντα που είτε εισάγονται από το εξωτερικό, είτε παράγονται εγχωρίως ενοποιήθηκε μαζί με άλλους σε ένα φόρο με την ονομασία «Ειδικός φόρος κατανάλωσης» από το άρθρ. 3 άνω Νόμ. 1477/1984, στο οποίο άρθρο αναφέρεται και ο τρόπος επιβολής του κλπ.). Άρθρ.5.-1.(Αντικαθίσταται το εδάφ. γ΄ του άρθρ. 4 του Α.Ν. 652/1945). 2.Εκ του κατά το άρθρ. 4 εδάφ. γ΄ του Α.Ν. 652/1945, ως τούτο τροποποιείται δια του παρόντος άρθρου επιβεβλημένου φόρου πολυτελείας επί της κατασκευαζομένης εν τη ημεδαπή τεχητής μετάξης, ποσοστόν 15% αποδίδεται υπέρ του Κεντρικού Ταμείου Γεωργίας, Κτηνοτροφίας και Δασών, αντί του δια του άρθρ. 5 του Α.Ν. 1552/1939 «περί προστασίας της σηροτροφικής παραγωγής», ως ούτος ετροποποιήθη μεταγενεστέρως, επιβεβλημένου φόρου επί των βιομηχανικών επιχειρήσεων παραγωγής ραιγιόν, όστις καταργείται. 3.Ο κατά το άρθρ. 4 του Α.Ν. 652/1945 επιβαλλόμενος φόρος πολυτελείας επί της εν τη ημεδαπή κατασκευαζομένης τεχνητής μετάξης δηλούται και καταβάλλεται κατά μήνα και εντός του αμέσως επομένου μηνός. Άρθρ.6.-Η ισχύς του παρόντος νόμου άρχεται από της πρωΐας της 11 ης  Ιανουαρίου 1954, ημέρας δημοσιεύσεως της υπ’ αριθ. 2/4.1.1954 πράξεως του Υπουργικού Συμβουλίου. 